Suchý, dráždivý kašeľ a pocit cudzieho telesa v hrdle spôsobujúci ťažkosti pri prehĺtaní a spánku
Dobrý večer chcem sa opýtať mam suchý dráždivý kašeľ a pocit ako keby som niečo mala v hrdle.Citim to pri prehĺtani a draždi ma to k vracanie. A večer spim skoro posediačky lebo ma dráždivý suchý kašeľ.
Dobrý deň,
ďakujeme Vám za otázku.
Suchý kašeľ a pocit cudzieho telesa v hrdle môžu mať rôznu príčinu, ako napríklad alergia, reflux, či bežné prechladnutie. V prípade alergie je suchý kašeľ najčastejšie sprevádzaný s opuchom hrdla a ťažkostami pri prehĺtaní. Reflux je stav, pri ktorom dochádza k návratu žalúdočnej šťavy a potravy zo žalúdka do pažeráku. Vyskytuje sa aj bolesť v oblasti žalúdka či hrudníka, nafukovanie, dráždenie na kašeľ, pocit kyslej chuti v ústnej dutine. Zvracanie môže byť ako dôsledok silného dráždivého kašľu. V prípade virózy sa objavia aj iné ťažkosti ako je bolesť brucha, nechutenstvo, či hnačka.
Na utlmenie suchého dráždivého kašľa, je vhodné voliť prípravky ktoré sa zaraďujú do skupiny antitusík (liečivá tlmiace kašeľ). Tam patria všetky prípravky, ktoré obsahujú liečivá ako butamirát, dextrometorfán, oxeladín, levodropropizín, kodeín. Odporúčam kvapky
Tussin
zo skupiny antitusík. Pomáha tlmiť suchý, dráždivý kašeľ. Dávkovanie pre dospelých a deti s vyššou hmotnosťou: 40 - 50 kg 20 kvapiek 3x denne, 50 - 70 kg 30 kvapiek 3x denne, nad 70 kg 35 kvapiek 3x denne.
V prípade ak sa zdravotný stav nezlepší do niekoľkých dní, alebo sa zhorší, odporúčam návštevu u lekára. On na základe vyšetrenia Vášho zdravotného stavu určí vhodný spôsob liečby.
Prajem Vám všetko dobré.
S pozdravom
PharmDr. Lenka Čorbová.